6.4.2022
FI
Euroopan unionin virallinen lehti
C 152/111
Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi asetuksen (EU) N:o 575/2013 ja direktiivin 2014/59/EU muuttamisesta siltä osin kuin on kyse usean kriisinratkaisuviranomaisen malliin perustuvan kriisinratkaisustrategian piiriin kuuluvien maailmanlaajuisten järjestelmän kannalta merkittävien laitosten ryhmien vakavaraisuuskohtelusta ja omia varoja ja hyväksyttäviä velkoja koskevan vähimmäisvaatimuksen kattamiseen hyväksyttävien instrumenttien välilliseen merkitsemiseen käytettävästä menetelmästä” (COM(2021) 665 final – 2021/0343 (COD)) (2022/C 152/18)
Yleisesittelijä: Antonio GARCÍA DEL RIEGO
Lausuntopyynnöt
Euroopan unionin neuvosto, 26.11.2021 Euroopan parlamentti, 22.11.2021
Oikeusperusta
Euroopan unionin toiminnasta tehdyn sopimuksen 114 artikla
Vastaava jaosto
Talous- ja rahaliitto, taloudellinen ja sosiaalinen yhteenkuulu­ vuus
ETSK:n puheenjohtajan päätös
9.11.2021
Hyväksyminen täysistunnossa
9.12.2021
Täysistunnon nro
565
Äänestystulos (puolesta / vastaan / pidättyi äänestämästä) 174/2/3
1.
Päätelmät ja suositukset 1.1 ETSK pitää tarpeellisena sisällyttää suoraan vakavaraisuusasetukseen erityinen vakavaraisuuskohtelu, joka liittyy sisäisen MREL-vähimmäisvaatimuksen (omia varoja ja hyväksyttäviä velkoja koskeva vähimmäisvaatimus) kattamiseen hyväksyttävien instrumenttien välilliseen merkitsemiseen.
Vakavaraisuusasetukseen ehdotetuilla muutoksilla on tarkoitus korjata vakavaraisuusasetuksessa ja pankkien elvytys- ja kriisinratkaisudirektiivissä havaittuja epäjohdonmukaisuuksia.
1.2 ETSK kehottaa selkeyttämään vakavaraisuusasetuksen säännöksiä, jotka koskevat MPE-kriisinratkaisustrategian (multiple point of entry, usean kriisinratkaisuviranomaisen malli) piiriin kuuluvaan G-SII-konserniin (global systemically important institution, maailmanlaajuinen järjestelmän kannalta merkittävä laitos) kuuluvien kriisinratkaisun kohteena olevien konsernien todellisten TLAC-vaatimusten (total loss-absorbing capacity, kokonaistappionkattamiskyky) summan ja kyseisen G-SII-konsernin teoreettisen SPE-vaatimuksen (single point of entry, yhden kriisinratkaisuviranomaisen malli) vertailua.
Ehdotetut muutokset ovat tarpeen sen selventämiseksi, missä määrin kriisinratkaisuviranomaiset voivat puuttua mahdollisiin epäjohdonmukaisuuksiin SPE- ja MPE-vaatimusten välillä.
1.3 ETSK korostaa, että kaavaa, jolla lasketaan tytäryrityksen TLAC-/MREL-ylijäämä yleisen vähentämisjärjestelyn yhteydessä ja jota sovelletaan MPE-kriisinratkaisustrategian piiriin kuuluviin G-SII-laitoksiin, on tarpeen muuttaa sen varmistamiseksi, että kaavassa otetaan huomioon sekä tytäryrityksen riskiperusteiset että ei-riskiperusteiset TLAC-/MREL-vaatimukset TLAC-standardin mukaisesti.
Näin vältettäisiin se, että tietyn tytäryrityksen TLAC-/MREL-ylijää­ mä yliarvioidaan.
1.4 ETSK kiinnittää huomion siihen, että joitakin vakavaraisuusasetuksen säännöksiä, joita sovelletaan MPE-kriisinrat­ kaisustrategian piiriin kuuluviin G-SII-laitoksiin, olisi selkeytettävä, jotta unionin ulkopuolelle sijoittautuneet tytäryritykset voidaan ottaa huomioon.
Tämä tekisi vakavaraisuusasetuksesta yhdenmukaisen vastaavan kansainvälisesti sovitun TLAC-periaatteen kanssa, jota sovelletaan kaikkiin finanssimarkkinoiden vakauden valvontaryhmän valvonnan piiriin kuuluville lainkäyttöalueille sijoittautuneisiin tytäryrityksiin.
1.5 ETSK kehottaa tekemään joitakin kohdennettuja selvennyksiä, jotka liittyvät omia varoja ja hyväksyttäviä velkoja koskevaan vaatimukseen sellaisten laitosten osalta, jotka ovat EU:n ulkopuolisten G-SII-laitosten olennaisia tytäryrityksiä (”sisäinen TLAC-vaatimus”), sen varmistamiseksi, että kyseisten laitosten liikkeeseen laskemat velkainstrumentit täyttävät kaikki hyväksyttävien velkojen instrumenttien hyväksyttävyyskriteerit.
Muutos on tarpeen, koska hyväksyttävien velkojen instrumenttien hyväksyttävyyskriteerit perustuvat tällä hetkellä oletukseen, että kyseisten instrumenttien liikkeeseenlaski­ jana on kriisinratkaisun kohteena oleva yhteisö eivätkä tytäryritykset, joihin sovelletaan sisäistä TLAC-vaatimusta.
Puute